| Medaljeoversikt |
| --- |
| Konkurrerte for Spania Spania |
| Friidrett: |
| De olympiske ringer Olympiske leker |
| Bronse | Tokyo 2020 | 14,87 m |
| Friidrett VM innendørs |
| Bronse | Birmingham 2018 | 14,40 m |
| Friidrett EM i friidrett |
| Bronse | Berlin 2018 | 14,44 m |
| Friidrett EM innendørs |
| Gull | Glasgow 2019 | 14,73 |
| Friidrett U23-EM i friidrett |
| Sølv | Bydgoszcz 2017 | 14,19 m |
| Friidrett Junior-VM i friidrett |
| Gull | Barcelona 2012 | 14,17 m |
| Friidrett Junior-EM i friidrett |
| Bronse | Rieti 2013 | 13,29 m |
| Friidrett Ungdoms-VM i friidrett |
| Bronse | Lille 2011 | 12,92 m |
| Friidrett European Youth Olympic Festival |
| Gull | Trabzon 2011 | 13,17 m |

**Ana Peleteiro Brión** (født 2. desember 1995 i Ribeira i Galicia) er en spansk friidrettsutøver som hovedsakelig konkurrerer i tresteg. Hun er sju ganger spansk mester i denne øvelsen (innendørs og utendørs), og fikk bronse i VM innendørs i 2018.

Idrettskarriere
---------------

### Sesongen 2011

Peleeteiro vant tresteg i det spanske U18-mesterskapet i friidrett innendørs i mars 2011, og hun kom på andreplass i lengdehopp i dette mesterskapet. Hun vant tresteg i det spanske U18-mesterskapet utendørs, og deltok i Ungdoms-VM i friidrett 2011, der hun fikk bronse i tresteg. Hun vant tresteg i European Youth Summer Olympic Festival 2011, som ble arrangert i Tyrkia.

### Sesongen 2012

Hun hoppet over 13 meter i tresteg innendørs for første gang i januar 2012, da hun hoppet 13,04 meter. Utendørs vant hun tresteg i flere av stevnene i det spanske mesterskapet for klubblag, og hun vant det spanske juniormesterskapet i juni, med et hopp på 13,53 meter. Hun vant tresteg i Junior-VM i friidrett 2012 i Barcelona, med ny personlig rekord på 14,17 meter i finalen.

### Sesongen 2013

I det spanske mesterskapet i friidrett innendørs 2013 kom hun på andreplass i tresteg, og i det spanske juniormesterskapet innendørs fikk hun gull i tresteg og bronse i lengdehopp. Hun vant tresteg i det spanske juniormesterskapet utendørs, med 13,30 meter, og deltok i Junior-EM i friidrett 2013, der hun fikk bronse.

### Sesongen 2014

Hun forbedret sin personlige rekord innendørs til 13,82 da hun vant det spanske juniormesterskapet for klubblag i januar, og hun forbedret denne til 13,91 da hun vant det spanske mesterskapet innendørs i februar. Hun vant da sin første nasjonale tittel i friidrett. I det spanske juniormesterskapet innendørs vant hun tresteg og 60 meter. Hun vant 100 meter i det spanske universitetsmesterskapet i friidrett. I juni representerte hun Spania i Lag-EM i friidrett 2014, der Spania deltok i Super League, som er øverste divisjon. Hun hoppet der 13,09 i tresteg, og endte med det på niendeplass. Hun vant tresteg i det spanske juniormesterskapet utendørs, og hun deltok i Junior-VM i friidrett 2014, der hun kom på sjetteplass.

### Sesongen 2015

Peleteiro kom på andreplass på 60 meter i det spanske U23-mesterskapet innendørs i 2015, bak Cristina Lara. Hun kom på tredjeplass i tresteg i det spanske mesterskapet i friidrett innendørs. Utendørs deltok hun i Lag-EM i friidrett 2015 (Super League), der hun kom på femteplass i tresteg, og i det spanske mesterskapet i friidrett, der hun vant tresteg og vant sin første nasjonale utendørstittel i denne øvelsen.

### Sesongen 2016

Hun konkurrerte mindre i 2016, men deltok i det spanske mesterskapet innenørs, der hun vant tresteg, og hun kom på 11.-plass i VM i friidrett innendørs 2016.

### Sesongen 2017

Innendørs vant hun tresteg både i det spanske U23-mesterskapet og det spanske mesterskapet i friidrett. Hun deltok i EM i friidrett innendørs 2017, og hoppet der for første gang over 14 meter innendørs da hun satte ny personlig rekord med 14,20 meter i kvalifiseringen. I finalen greide hun 14,13 meter og kom på femteplass. Utendørs deltok hun i Meeting Iberoamericano de Atletismo, der hun kom på andreplass, og hun deltok i Lag-EM i friidrett (Super League), der hun kom på åttendeplass. Hun satte ny personlig rekord i tresteg med 14,22 meter da hun vant det spanske U23-mesterskapet i friidrett, og hun kom på andreplass i U23-EM i friidrett 2017, bak Elena Panțuroiu. Hun vant det spanske mesterskapet utendørs, og deltok i VM i friidrett 2017, der hun kom på sjuendeplass i finalen med ny personlig rekord på 14,23 meter.

### Sesongen 2018

Hun vant tresteg i det spanske mesterskapet innendørs i februar, med ny personlig rekord på 14,22 meter. Denne rekorden forbedret hun til 14,40 meter da hun fikk bronse i VM i friidrett innendørs 2018 i Birmingham. Utendørs vant hun tresteg i Meeting Iberoamericano de Atletismo, og hun kom på andreplass i Meeting International Guadeloupe. Hun vant det spanske mesterskapet i friidrett i juli, med ny personlig rekord på 14,55 meter. I august fikk hun bronse i EM i friidrett 2018, bak Paraskevi Papachristou og Kristin Gierisch.

### Sesongen 2019

Den 3. mars vant hun tresteg i EM i friidrett innendørs 2019 i Glasgow.

Referanser
----------

1. ↑   www.rfea.es[Hentet fra Wikidata]
2. ↑   World Athletics Database, World Athletics utøver-ID 262804[Hentet fra Wikidata]
3. ↑   www.rfea.es, besøkt 10. desember 2020[Hentet fra Wikidata]
4. ↑   as.com[Hentet fra Wikidata]
5. ↑   www.xunta.gal[Hentet fra Wikidata]
6. ↑  .
7. 1 2 3 4 5 6 7 8 9  IAAF - *Ana Peleteiro - Results*, besøkt 5. mars 2019.
8. ↑  RFEA - *XXX Campeonato de España Promesa en Pista Cubierta* Arkivert 7. desember 2021 hos Wayback Machine. besøkt 5. mars 2019.

Eksterne lenker
---------------

* (en) Ana Peleteiro – Olympics.com Rediger på Wikidata

* (en) Ana Peleteiro – Olympedia Rediger på Wikidata

* (en) Ana Peleteiro – World Athletics Rediger på Wikidata

* (en) Ana Peleteiro – European Athletic Association Rediger på Wikidata

* (en) Ana Peleteiro – TheSports.org Rediger på Wikidata

| * v
* d
* r
EM-vinnere i tresteg innendørs, kvinner |
| --- |
| 
* 1992: Inesa Kravets
* 1994: Inna Lasovskaja
* 1996: Iva Prandzjeva
* 1998: Ashia Hansen
* 2000: Tatjana Lebedeva
* 2002: Tereza Marinova
* 2005: Viktorija Valjukevitsj
* 2007: Carlota Castrejana
* 2009: Anastasiya Taranova-Potapova
* 2011: Simona La Mantia
* 2013: Olha Saladukha
* 2015: Jekaterina Koneva
* 2017: Kristin Gierisch
* 2019: Ana Peleteiro
* 2021: Patrícia Mamona
* 2023: Tuğba Danışmaz

 |